27 Oktober

27 Oktober is die 300ste dag van die jaar in die Gregoriaanse kalender (301ste in skrikkeljare). Daar volg nog 65 dae in die res van die jaar.

Gebeure 
 312 – Keiser Konstantyn die Grote wen die veldslag by die Milviaanse brug.
 625 – Pous Honorius I volg Pous Bonifatius V op.
 1254 – Pous Innocentius IV hou sy triomfantelike intog in Napels.
 1597 – Alfonso II, hertog van Ferrara, sterf kinderloos. Pous Clemens VIII voeg Ferrara toe tot die pouslike staat.
 1608 – Maffeo Barberini (later Pous Urbanus VIII) word biskop van Spoleto.
 1795 – Die VSA en Spanje teken die Verdrag van Vriendskap, Limiete en Navigasie, wat die grense tussen die Spaanse kolonies en die VSA bepaal.
 1873 – Die Tradouwpas word oopgestel deur sir Henry Barkly.
 1904 – Die eerste gedeelte van die New York Stad-moltrein open tussen die New York-stadsaal en die Bronx.
 1942 – Tweede  Wêreldoorlog: Die Amerikaanse vliegdekskip USS Hornet word deur Japannese lugaanvalle gekelder (reeds op 26ste aangeval).
 1943 – In Kaapstad stig die NG gemeente Pinelands af van die NG gemeente Maitland.
 1958 – Generaal Ayub Khan werp Iskander Mirza omver in ’n bloedlose staatsgreep; Khan word die tweede president van Pakistan slegs drie weke nadat Mirza hom aangestel het as handhawer van krygswet.
 1979 – St. Vincent en die Grenadines word van die Verenigde Koninkryk onafhanklik.

 1991 – Turkmenistan word van die Sowjetunie onafhanklik.
 1998 – Gerhard Schröder word kanselier van Duitsland.
 2006 – Die Johannesburg Internasionale Lughawe word amptelik herdoop na die O.R. Tambo Internasionale Lughawe.
 2017 – Katalonië verklaar onafhanklikheid vanaf Spanje.

Geboortes 
 1782 – Niccolò Paganini, Italiaanse violis († 1840).
 1858 – Theodore Roosevelt, 26ste president van die Verenigde State (tussen 1901 en 1909) († 1919).
 1896 – Edith Brown, oorlewende van die Titanic-skeepsramp († 1997).
 1913 – H.J.J.M. van der Merwe, Afrikaanse taalkundige († 1974).
 1915 – Hermien Dommisse, Suid-Afrikaanse aktrise en regisseur († 2010).
 1917 – Oliver Tambo, ANC-president en vryheidsvegter († 1993).
 1932 – Sylvia Plath, 'n Amerikaanse digter, romanskrywer, en kortverhaalskrywer († 1963).
 1933 – Jan Hettema, Olimpiese fietsryer en Springbok-tydrenjaer († 2016).
 1939 – John Cleese, Britse akteur.
 1952 – Brigitte Engerer, Franse pianis († 2012).
 1958 – Jonathan Shapiro, Suid-Afrikaanse spotprenttekenaar.
 1977 – Tessa Jubber, Suid-Afrikaanse aktrise.

Sterftes 
 1605 – Akbar die Grote, Mogolheersers van Indië (* 1542)
 1939 – Elizabeth Conradie, Afrikaanse lektor en navorser (* 1903).
 1958 – Doktor Carel Gerretson, Nederlandse skrywer, essayis, geskiedkundige en politikus (* 1884).
 2010 – Gideon Joubert, Suid-Afrikaanse verslaggewer en skrywer (* 1923).
 2013 − Lou Reed, Amerikaanse musikant en fotograaf (* 1942).
 2017 – Cecil Moss, 'n Springbokrugbyspeler, afrigter en dokter (* 1925).

Vakansies, vierings en waarnemingsdae 
 Onafhanklikheidsdag in Sint Vincent en die Grenadine (1979).
 Onafhanklikheidsdag in Turkmenistan (1991).

Oktober